भारत एक विकासशील देश है और पिछले कुछ दशकों में भारत की अर्थव्यवस्था में बड़े पैमाने पर बदलाव आये हैं. यहां कई विदेशी कंपनियों ने अपने ऑफिस खोल लिए हैं और ये कंपनियां कई लोगों को जॉब और अच्छी सैलरी दे रही हैं. लेकिन, इन कंपनियों में जॉब प्राप्त करना कोई बच्चों का खेल नहीं है. इसके लिए स्टूडेंट्स को किसी मशहूर इंस्टीट्यूट से बहुत बढ़िया मार्क्स से ग्रेजुएशन की डिग्री हासिल करनी होती है जिसके लिए उन्हें बहुत ज्यादा कॉम्पिटीटिव माहौल का सामना करना पड़ता है. हालांकि, हाइली स्किल्ड टीचर्स और अच्छे इंफ्रास्ट्रक्चर की कमी के कारण एजुकेशन की क्वालिटी पर बहुत ज्यादा प्रभाव पड़ता है. स्टूडेंट्स से ऐसी उम्मीद की जाती है कि वे सभी बाधाओं को दूर करते हुए विभिन्न एंट्रेंस एग्जाम्स में शानदार सफलता प्राप्त करेंगे. स्टूडेंट्स को प्राप्त ट्रेनिंग और जो वे प्राप्त करना चाहते हैं, उसमें काफी गैप होता है.